Die änglische Wörter sin verschidni Gschlechter zuegordnet  worde. Bi Wörter wo e natürlichs Gschlecht hen, het mer des gnoo: de Bùll un de Neffju. Bi andri Wörter het mer s Gschlecht vumene Glarnerdütsche Wort, wo d glychi oder e äänlichi Bedütig gha het gnoo: d Reelrood un de Fäns (d Ysebaan un de Zuun; vo ängl. railroad un fence). Wenn d Ändig vumene änglische Wort äänlich wie die vumene Erbwort gsi isch, no het mer so s Gschlecht zueteilt: de Thräkter un d Greeneri. Bi andri Wörter cha mer nit säge, wie s Gschlecht zuegordnet worde isch: Suut isch wiiblich, Kheek un Nekthäi sin neuter.